Source: https://www.thermisnews.gr/2020/03/blog-post_624.html
Timestamp: 2020-07-02 13:13:53+00:00
Document Index: 10260542

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Έκτακτα μέτρα από τον ΟΑΕΔ - Τι πρέπει να γνωρίζετε - THERMISnews.gr
Home / ΟΑΕΔ / Έκτακτα μέτρα από τον ΟΑΕΔ - Τι πρέπει να γνωρίζετε
Έκτακτα μέτρα από τον ΟΑΕΔ - Τι πρέπει να γνωρίζετε
3/25/2020 11:08:00 π.μ. ΟΑΕΔ
Νέα έκτακτα μέτρα έλαβε η διοίκηση του ΟΑΕΔ για την αποφυγή εξάπλωσης του κορωνοϊού και τη μείωση του συγχρωτισμού, όπως αναφέρει σήμερα σε ανακοίνωση του ο Οργανισμός.
-Την παράταση όλων των υποχρεωτικών ηλεκτρονικών συναλλαγών έως και την Πέμπτη 30 Απριλίου 2020. Υπενθυμίζεται πως, από τις 11 Μαρτίου, όλες οι προαιρετικές ηλεκτρονικές υπηρεσίες του ΟΑΕΔ μετατράπηκαν σε υποχρεωτικές.
Με αυτό το μετρό, οι συναλλασσόμενοι μπορούν να λαμβάνουν τις παροχές, όπως το επίδομα μακροχρόνια ανέργων, το ειδικό εποχικό επίδομα, κ.λπ., καθώς και τις βεβαιώσεις (χρόνου ανεργίας, λήψης επιδόματος ανεργίας κ.λπ.), αποκλειστικά και μόνο με την υποβολή αίτησης με ηλεκτρονικό τρόπο, μειώνοντας σημαντικά το συγχρωτισμό στις υπηρεσίες.
- Την αναδρομική ισχύ της εγγραφής στο μητρώο ανέργων και των αιτήσεων τακτικής επιδότησης ανεργίας από την ημέρα που υποβάλλεται το ηλεκτρονικό αίτημα για ραντεβού. Σημειώνεται πως, από τις 16 Μαρτίου 2020, η διαδικασία εγγραφής στο μητρώο ανέργων του ΟΑΕΔ, καθώς και η αίτηση για το τακτικό επίδομα ανεργίας, γίνονται μόνο με προγραμματισμένα ραντεβού στα 118 Κέντρα Προώθησης Απασχόλησης (ΚΠΑ2) ανά την επικράτεια. Με αυτό το μέτρο, οποιαδήποτε καθυστέρηση στον προγραμματισμό των ραντεβού δεν πρόκειται να επηρεάσει τις παροχές, που δικαιούνται οι ωφελούμενοι.
- Ανανεώνονται αυτόματα όλα τα δελτία ανεργίας που λήγουν έως και τις 5 Απριλίου 2020 και, συνεπώς, οι εγγεγραμμένοι άνεργοι που υποχρεούνται να ανανεώσουν το δελτίο ανεργίας τους, κατά το παραπάνω διάστημα, δεν χρειάζεται να προχωρήσουν σε καμία ενέργεια ανανέωσης.
- Η εγγραφή νέων χρηστών στις ηλεκτρονικές υπηρεσίες του ΟΑΕΔ γίνεται αποκλειστικά ηλεκτρονικά με τους κωδικούς πρόσβασης του TAXISnet, δίνοντας έτσι άμεσα πρόσβαση σε όλες τις ηλεκτρονικές υπηρεσίες, χωρίς την ανάγκη απόκτησης κωδικού πρόσβασης από τον ΟΑΕΔ και καθιστώντας μη αναγκαία την επίσκεψη στα ΚΠΑ2.
- Όλες οι συνεντεύξεις ανέργων με εργασιακούς συμβούλους διεξάγονται, μέσω τηλεφωνικής επικοινωνίας και όχι με αυτοπρόσωπη παρουσία. Οι υπηρεσίες του ΟΑΕΔ ενημερώνουν όλους τους ανέργους που έχουν ραντεβού, ώστε να μην προσέλθουν στα ΚΠΑ2.
- Οι επιδοτούμενοι άνεργοι που λαμβάνουν επίδομα τακτικής ανεργίας, μπορούν να δηλώνουν την παρουσία τους, στέλνοντας e-mail στο ΚΠΑ2 της περιοχής τους, καθώς δεν απαιτείται πλέον η φυσική παρουσία τους.
-Δυνατότητα επικοινωνίας στο 11320 (αστική χρονοχρέωση), Δευτέρα έως Παρασκευή, από τις 8:30 έως τις 14:30.
Έκτακτα μέτρα από τον ΟΑΕΔ - Τι πρέπει να γνωρίζετε Reviewed by . on 3/25/2020 11:08:00 π.μ. Rating: 5